

**Ügyiratszám:** C**/**……/2023. **Tárgy:** emléktábla állítása

**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501l***

**Előterjesztő**: Pásztor Roland polgármester Mell: 2 db árajánlat

**Szakmai előterjesztő:** Sziváki Ibolya vezető-főtanácsos

**ELŐTERJESZTÉS**

**a Képviselő-testület 2023. június 27-ei ülésére**

**Tisztelt Képviselő-testület!**

Pásztor Imre polgármester 1998-2022. között, közel hat cikluson keresztül volt Kőröstetétlen község főállású polgármestere. Lelkiismeretes, mindent problémát és fejlődési lehetőséget szem előtt tartó polgármestert veszített el településünk 2022-ben. Ő volt a község szíve, fő mozgató rugója. Bárki bármilyen problémájával bármikor felkereshette, és ő törekedett arra, hogy mindig mindenkinek segítsen.

Munkásságának főbb eredményei:

 - a Település minden utcája aszfalt borítást kapott, emellett az utak mentén mindenhol járdák épültek;

 - csatorna-hálózat kiépítése minden utcában;

 - a Művelődési Ház teljes körű felújítása - romjaiból egy új közösségi tér felépítése;

 - az iskola és az óvoda megmentése az által, hogy átszervezéssel 50 évre a Református Egyházhoz került az intézmények fenntartása;

 - az általános iskola, az óvoda és az orvosi rendelő felújítása;

 - játszóterek, kerékpáros pihenőhely, műfüves sportpálya megvalósítása;

 - az Arany János híd és a Székely-kapu megépítése;

 - a temető teljes felújítása, urnafalak kialakítása;

 - a közösségi ház teljes felújítása;

 - az ivóvíztározó Globus cseréje, a vízmű teljes felújítása;

 - központi kazánház felépítése;

 - Ökumenikus Imaház megépítése volt pályafutásának és hivatásának csúcsa - erre volt a legbüszkébb;

 - a Tetétleni Disznótoros, a Térségi Gyermeknap és az Augusztus 20-ai rendezvénysorozatok megrendezése évről-évre;

 - Nyugdíjas Klub támogatása és az öregségi nyugdíjkorhatárt betöltött kőröstetétleniek részére élelmiszercsomag ajándékozása minden karácsonyra;

 - községünk virágosítása és a karácsonyi díszkivilágítás megvalósítása minden évben.

Azt mondta mindig, hogy Kőröstetétlen egy "ékszerdoboz", hiszen mindenki a csodájára járt, és az átutazók elismerő szavakkal emlékeztek meg mindig településünkről, ha erre jártak.

Javasolom, hogy a Községháza külső homlokzatára helyezzünk el emléktáblát Pásztor Imre polgármester tiszteletére, a következő szöveggel:

PÁSZTOR IMRE (1961-2022) tiszteletére,

aki 1998-2022 között volt

Kőröstetétlen község

polgármestere.

Állíttatta:

Kőröstetétlen Község Képviselő-testülete

2023.

A 60 x 40 cm méretű, fekete gránit emléktábla elkészítésére két árajánlat érkezett:

M.T. Hardy Kft: 140.000 Ft + ÁFA

Balla Ferenc egyéni vállalkozó 120.000 Ft

Javaslom, hogy az emléktábla elkészítésével Balla Ferencet (Kőröstetétlen, Kossuth L. utca 7.) bízzuk meg.

Az emléktábla ünnepélyes felavatását Pásztor Imre halálának évfordulójára, szeptember 26-án javaslom tervezni.

Kérem az előterjesztés megvitatását, valamint a határozat-tervezet elfogadását.

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a Képviselő-testület szervei szervezeti és működési szabályzatáról szóló 19/2014. (XI. 26.)önkormányzati rendelet rendelkezéseire – **minősített szavazati arány**t igényel.

Kőröstetétlen, 2023. június 19.

Pásztor Roland

polgármester

**Határozati javaslat**

**Kőröstetétlen Község Önkormányzat Képviselő-testülete**

1. Emléktáblát állít a Kőröstetétlen Önkormányzat Községháza külső homlokzatán a következő szöveggel:

PÁSZTOR IMRE (1961-2022) tiszteletére,

aki 1998-2022 között volt

Kőröstetétlen község

polgármestere.

Állíttatta:

Kőröstetétlen Község Képviselő-testülete

2023.

1. Felhatalmazza a Polgármestert az 1. pontban hivatkozott emléktábla megrendelésével kapcsolatos kötelezettségvállalások aláírására.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: 2023. szeptember 20. Felelős: Pásztor Roland polgármester

Az előterjesztést láttam:

Dr. Diósgyőri Gitta

címzetes főjegyző